Diane Ladd

Diane Ladd (født Rose Diane Ladner; 1935–2025) var en amerikansk skuespiller, regissør og produsent. 

Ladd spilte i løpet av sin skuespillerkarriere i over 120 roller, i flere TV-programmer og mini-serier i løpet av perioden 1958–2003, samt i flere store filmer, deriblant Alice Doesn't Live Here Anymore (1974), Wild at Heart og Rambling Rose (1991), Ghosts of Mississippi, Primary Colors, 28 Days (2000), American Cowslip (2008) og flere andre filmer. Hun var gift tre ganger, og hun var moren til skuespilleren Laura Dern som hun fikk med sin eksmann, skuespilleren Bruce Dern.

I tillegg til sin Oscar-nominasjon for sin rolle i Alice Doesn't Live Here Anymore, ble hun også nominert (igjen innen kategorien for beste kvinnelige birolle) for begge filmene Wild at Heart og Rambling Rose. I begge disse filmene spilte hun sammen med sin datter Laura Dern. Dern fikk en nominasjon for beste kvinnelige hovedrolle for Rambling Rose. Denne doble mor og datter-nominasjonen for Ladd og Dern i filmen Rambling Rose var første gang i Oscar-historien at en slik hendelse hadde inntruffet. De var også nominert til to Golden Globe Awards det samme året.

Ladd jobbet også innen teater. Hun hadde sin Broadway-debut i stykket Carry Me Back to the Morningside Heights i 1968. I 1976 spilte hun i stykket A Texas Trilogy: Lu Ann Hampton Laverty Oberlander som hun fikk en Drama Desk Award-nominasjon for.

 Referanser 

 Eksterne lenker 



Kategori:Skuespillere fra USA
Kategori:Personer fra Meridian i Mississippi
Kategori:Regissører fra USA
Kategori:Personer fra Laurel i Mississippi